CELEX: 62008CN0002
Language: hu
Date: 2008-01-02 00:00:00
Title: C-2/08. sz. ügy: A Corte Suprema di Cassazione által 2008. január 2-án benyújtott előzetes döntéshozatal iránti kérelem – Amministrazione dell'economia e delle Finanze, Agenzia delle Entrate kontra Fallimento Olimpiclub Srl

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/14
            
         A Corte Suprema di Cassazione által 2008. január 2-án benyújtott előzetes döntéshozatal iránti kérelem – Amministrazione dell'economia e delle Finanze, Agenzia delle Entrate kontra Fallimento Olimpiclub Srl
   (C-2/08. sz. ügy)
   (2008/C 79/26)
   Az eljárás nyelve: olasz
   A kérdést előterjesztő bíróság
   Corte suprema di cassazione
   Az alapeljárás felei
   
      Felperes: Amministrazione dell'economia e delle Finanze, Agenzia delle Entrate
   
      Alperes: Fallimento Olimpiclub Srl
   Az előzetes döntéshozatalra előterjesztett kérdések
   „Ellentétes-e a közösségi joggal a jogerő (res iudicata) elvét megállapító olyan nemzeti jogi rendelkezés alkalmazása, mint az olasz polgári törvénykönyv (Codice civile) 2909. §-a, amennyiben annak alkalmazása a közösségi joggal ellentétes eredményt szentesít, akadályozva a közösségi jog alkalmazását az állami támogatások területén kívüli jogterületeken is (ezzel kapcsolatban lásd a Bíróságnak a C-119/05. sz., Lucchini-ügyben 2007. július 18-án hozott ítéletét), különösképpen a HÉA és a jogosulatlan adómegtakarítás végett elkövetett joggal való visszaélés területén, különös tekintettel arra – [a Corte suprema di cassazione] ítélkezési gyakorlatával kialakított értelmezés szerinti – nemzeti jogi kritériumra, amely szerint adójogi jogvitákban a más ügyben hozott jogerős határozat, amennyiben az abban foglalt megállapítás más ügyekkel közös, alapvető pontra vonatkozik, akkor is kötelező érvénnyel bír ezen alapvető pont vonatkozásában, ha azt más adóidőszakkal kapcsolatban hozták?”